જીવન એ મોટાભાગે સંબધો વિશે હોય છે ધંધાદારી, વ્યક્તિગત, અને પારસ્પરિક. પ્રથમ સંબધ તમારો તમારી જાત જોડેનો હોય છે. તેનું સન્માન કરો અને તેની કિંમત કરો. તમારી જાત ઉપર અત્યાચાર ન કરો. ઉચ્ચ આત્મ-ગૌરવ વાળી વ્યક્તિઓમાં એક સામાન્ય લક્ષણ હોય છે: તેઓ પોતાની જાતની કિંમત કરે છે, તેમને શું આપવાનું છે તેની કિંમત કરે છે, અને તેઓ પોતાને પ્રેમને લાયક ગણે છે. તેઓ પ્રેમમાં માને છે. દયા અને કાળજી તેમનાં કુદરતી શૃંગાર છે. નિ:શંકપણે એવાં પણ લોકો અસ્તિત્વ ધરાવે છે કે જેમનામાં કોઈ સહાનુભુતિ કે દયા નથી, તેઓ પણ પોતે પ્રેમને લાયક હોવાનો દાવો કરતાં હોય છે. ફર્ક ફક્ત એટલો છે કે તેઓ એવું પોતાનાં અહમ્ થી કરતાં હોય છે નહિ કે આત્મ-ગૌરવથી.